Joriy yilning 3 oktabr kuni soat 22:13larda Toshkent shahrining Chilonzor tumani 7-kvartalida joylashgan 59-uyda, birlamchi ma’lumotga ko‘ra, gaz-havo aralashmasining chaqnashi sodir bo‘lgan. Favqulodda vaziyatlar vazirligi xabariga ko‘ra, voqea yetti qavatli uyning 36-kvartirasida sodir bo‘lgan. Favqulodda vaziyat oqibatlarini bartaraf etish uchun Favqulodda vaziyatlar vazirligining 5ta yong‘in-qutqaruv ekipaji voqea joyiga yetib borgan. Foto: Kun.uz Foto: Kun.uz Mavjud ma’lumotlarga ko‘ra, uy aholisi jabrlanmagan. Qurbonlar yo‘q. Vaziyat oqibatida bir nechta kvartiralarga qisman zarar yetgan, deraza va eshiklar shikastlangan. Foto: Kun.uz Qayd etilishicha, ayni vaqtda ushbu favqulodda vaziyatning sabablari o‘rganilmoqda. 17 nafar uyi shikastlangan fuqarolar vaqtinchalik mehmonxonaga joylashtirilgan.